Den nedlagte Vejlby Skole skal rives ned og erstattes af boligblokke og rækkehuse.

Annonce

Hvor mange boliger kan en nedlagt folkeskole forvandles til?

Sådan ser overblikket over den byggearealet ud. Visualisering: Casa/Skovhus Arkitekter

Cirka 210.

Alle rækkehusene får egen have på den ene side og en tagterrasse på den anden. Visualisering: Casa/Skovhus Arkitekter

I hvert fald når det er Vejlby Skole, vi taler om.

Kommunen solgte tidligere i år skolen til ejendomsfirmaet NREP, der vil erstatte skolebygningerne med boliger i form af såvel etagebyggeri som rækkehuse.

Samlet består NREPs byggeprojekt af syv boligblokke i fem-syv etager og et antal rækkehuse i to etager.

I alt omkring 210 boliger i varierende størrelser.

Annonce

Skole-mursten genbruges

Blokkene er i projektet placeret mod Tranekærvej og Vikærsvej, hvor de støder op til Veriparken på Tjelevej.

Bag blokkenene er det planen af bygge i alt ni stænger med rækkehuse - delvist med genbrug af teglstenene fra den gamle skole.

Vejadgangen til det nye boligområde sker fra Hvidkildevej med én overkørsel, Vikærsvej med tre overkørsler og Tranekærvej med én overkørsel.

Inden byggeriet kan gå i gang skal der laves såvel en ændring af kommuneplanen som lokalplan for projektet. For tiden er området udlagt til skole- og institutiuonsformål. Det skal i kommuneplanen selvfølgelig ændres til boliger.

Planerne for byggeriet på Vejlby Skoles område er i en forudgående offentlig høring frem til 6. september. Derefter venter arbejdet med at lave en lokalplan for boligbyggeriet og få den vedtaget i byrådet.